Μελέτη της βενθικής μακροπανίδας σε λιμνοθαλάσσιο οικοσύστημα: οικολογική &amp; μοριακή προσέγγιση των αμφιπόδων Gammariadae
Creators: name: Παρασκευοπούλου, Σοφία Βασιλείου
Publisher: name: Aristotle University of Thessaloniki
Year: 2013
Subjects: Αμφίποδα
Λιμνοθάλασσα
mtDNA
Amphipods
Lagoon

description: Τα αμφίποδα παίζουν βασικό ρόλο στη δομή και λειτουργία των υδρόβιων κοινοτήτων. Όμως, εξαιτίας του μεγάλου αριθμού ειδών, της μορφολογικής και οικολογικής ποικιλότητας και των σχετικά λίγων χαρακτήρων για το διαχωρισμό τους, η ταξινόμηση σε επίπεδο είδους είναι προβληματική. Ως περιοχή μελέτης επιλέχθηκε η αύλακα Παπαπουλίου, η οποία αποτελεί το πρώτο πρότυπο οικοτουριστικό-ιχθυοτροφικό πάρκο της Ελλάδας Όσον αφορά την οικολογία, σκοπός είναι ο εντοπισμός χωρικών και εποχικών μεταβολών της σύνθεσής της βενθικής μακροπανίδας καθώς επίσης και η μελέτη για πρώτη φορά της βιολογίας του πληθυσμού του είδους Gammarus cf. crinicornis Stock, 1967. Για τη χωρική σύγκριση της βενθικής μακροπανίδας και τη μελέτη της βιολογίας του είδους Gammarus cf. crinicornis έγιναν εποχικές δειγματοληψίες σε τρεις σταθμούς με διαφορετικό βαθμό απομόνωσης. Κάθε εποχή συλλέχθηκαν τρία δείγματα του κινητού υποστρώματος με τροποποιημένο δειγματολήπτη van Veen, επιφανείας 400cm2. Ταυτόχρονα, λαμβάνονταν σε κάθε σταθμό μετρήσεις διαφόρων αβιοτικών παραμέτρων. Όσον αφορά τη γενετική, σκοπός είναι α) η ταυτοποίηση των ειδών των Gammaridae που υπάρχουν στο λιμνοθαλάσσιο οικοσύστημα, χρησιμοποιώντας τμήμα του γονιδίου 16S (mtDNA) και β) μετά από μετα-ανάλυση που πραγματοποιήθηκε σε 186 (78 SW, 103 FW, 3 εξωομάδες) κατατεθειμένες ακολουθίες του γονιδίου COI, η εξακρίβωση του κατά πόσο ο ρυθμός μοριακής εξέλιξης των ειδών του γένους Gammarus που διαβιούν στα γλυκά ύδατα (FW) διαφέρει από αυτό των θαλάσσιων ενδιαιτημάτων (SW). Επιπλέον, να εξεταστεί αν ο παράγοντας ενδιαίτημα επηρεάζει ομοίως και το ρυθμό διαφοροποίησης. Η σύγκριση της βενθικής μακροπανίδας έδειξε χωρικό και εποχικό πρότυπο με το χωρικό να είναι πιο έντονο από το εποχικό.και επικράτηση κατά κύριο λόγο των Amphipoda. Το είδος του γένους Gammarus της λιμνοθάλασσας Παπαπουλίου ταυτοποιήθηκε γενετικά με το είδος G. crinicornis. Πλην όμως επειδή μορφολογικά είχαν ορισμένες διαφοροποιήσεις με το είδος που περιγράφηκε από τον Stock, 1966, ονομάστηκε ως cf. Όσον αφορά τη βιολογία του, παρατηρήθηκαν εποχικές διακυμάνσεις της αφθονίας καθώς και της αναλογίας των δύο φύλων. Η ανάλυση γραμμικής παλινδρόμησης έδειξε σημαντική συσχέτιση μεταξύ του συνολικού μήκους (TL) και του κεφαλικού μήκους (CL) καθώς επίσης και του συνολικού μήκους με τον αριθμό των αυγών των ωοφόρων θηλυκών. Από την μετα-ανάλυση των ακολουθιών του γονιδίου COI προέκυψε στατιστικά σημαντική διαφορά μεταξύ του ρυθμού εξέλιξης στα SW (0,3439) και στα FW (0,3783) είδη του γένους Gammarus. Όσον αφορά τον ρυθμό διαφοροποίησης, δεν βρέθηκε στατιστικά σημαντική διαφορά μεταξύ των SW και FW ειδών του γένους Gammarus.
description: Amphipods play an essential role in the structure and function of aquatic communities. Due to the large number of species, their morphological and ecological diversity as well as the relatively few characters used for their separation, the classification of species of the genus Gammarus is problematic. Papapouli lagoon, the 1st ecotouristic park in Greece, was selected as the study area. Regarding ecology, the aim is the study of any spatial and seasonal changes in benthic macrofauna as well as the study of the population biology of the species Gammarus crinicornis Stock, 1967. For the spatial comparison of benthic macrofauna three stations with different degrees of isolation from the sea were selected. Sampling was performed in three different seasons. At the same time, measurements of various abiotic parameters were taken at each station. Regarding genetics, the aim is: a) to identify the Gammaridae species present in the studied lagoon ecosystem using 16S gene and b) to confirm, based on 186 (78 SW, 103 FW, 3 outgroups) meta-analysis deposited COI sequences, whether the molecular evolution rate of Gammarus species living in freshwater (FW) differs from that of marine habitats (SW) as well as whether the specific habitat (FW, SW) also affects the diversification rate. The comparison of benthic macrofauna displays spatial and seasonal pattern with the spatial being more intense than the seasonal one with the prevalence of Amphipoda. The species of the genus Gammarus genetically identified to species G. crinicornis. But due to some morphological divergence from the type described by Stock, 1966, it is named as cf. Regarding the biology, seasonal variations in abundance and the proportion of sexes was observed. Linear regression analysis showed a significant correlation between the total and cephalic length which as well as the total length and the number of eggs of gravid females. The meta-analysis of the sequences of the COI gene reveal a statistically significant difference between the rate of evolution in SW (0,3439) and FW (0,3783) Gammarus species. Regarding the diversification rate, no significant difference was found between SW and FW Gammarus species.